open-index/open-wikipedia-markdown huggingface dataset:
Guilherme Bentes

**Guilherme Frederico Feria Bentes** (s. 10. kesäkuuta 1973 Lissabon) on portugalilainen judon MM-mitalisti.

Bentes saavutti Pariisin MM-kilpailuissa 1997 pronssia 71&nbsp;kg:n painoluokassa. Hävittyään välierässä japanilaiselle Kenzo Nakamuralle hän kukisti pronssiottelussa Jorma Korhosen. Atlantan olympialaisissa 1996 hän voitti samassa painoluokassa yhden ja hävisi yhden ottelun sijoittuen jaetulle 17. sijalle. EM-kilpailuissa hän oli viides 71-kiloisissa 1997 ja seitsemäs 73-kiloisissa 1998.

Bentes voitti opiskelijoiden maailmanmestaruuden 73&nbsp;kg:n sarjassa 1998 ja sai hopeaa 71-kiloisissa 1996. Hän saavutti maailmancupeissa / Continental Open -kilpailuissa yhden turnausvoiton, yhden kakkossijan ja neljä kolmossijaa. Hän voitti aikuisten tasolla viisi Portugalin-mestaruutta.

## Lähteet
Vietnamin tasavallan ilmavoimat

**Vietnamin tasavallan ilmavoimat** oli entisen Vietnamin tasavallan eli Etelä-Vietnamin asevoimien puolustushaara. Ilmavoimat perustettiin vuonna 1955 ja se otti osaa Vietnamin sotaan vaihtelevalla menestyksellä.

## Historia

Vietnamin tasavallan ilmavoimat perustettiin vuonna 1955 ja se sai ensimmäiset lentokoneensa Ranskalta. Alkuperäiseen kalustoon kuului 28 Grumman F8F Bearcat -hävittäjää, 25 Douglas C-47 Skytrain -kuljetuskonetta ja 60 Cessna O-1 Bird Dog -tiedustelukonetta. Vahvuudeltaan ilmavoimat oli 3&nbsp;500 sotilasta. Kolme vuotta myöhemmin Yhdysvalloista saatiin Douglas AD-6 Skyraider -hävittäjäpommittajia ja North American T-28 Trojan -koneita. Ennen vuotta 1964 ilmavoimat olivat kuitenkin kaiken kaikkiaan pienet ja ne menestyivät huonosti Etelä-Vietnamin kansallisen vapautusrintaman kiihtyessä vuosina 1963 ja 1964. Ilmavoimien kehitystä oli laiminlyöty ja esimerkiksi koulutettujen lentäjien määrä oli vähäinen, minkä lisäksi ilmaiskujen toteuttaminen oli tehty hankalaksi. Maakohteita vastaan hyökkäämiselle tarvittiin lupa korkeilta tahoilta päällystössä, mikä teki iskuista nopeasti liikkuvia sissejä vastaan hankalaa. Maavoimien komentajat eivät myöskään arvostaneet ilmavoimia, eivätkä he esimerkiksi pyytäneet tukea omille operaatioilleen ilmavoimilta.

Ilmavoimia alettiin laajentaa Yhdysvaltojen tuella vuoden 1964 jälkeen. Douglas A-1 Skyraider -koneet korvasivat tehottomina pidetyt T-28-koneet. Vuonna 1964 ilmavoimiin kuului 8&nbsp;400 sotilasta ja yhteensä 190 lentokonetta. Vuonna 1968 samat luvut olivat kasvaneet 16&nbsp;000 sotilaaseen ja 398 lentokoneeseen. Vietnamin tasavallan ilmavoimat osallistui Yhdysvaltain ilmavoimien kanssa operaatio Rolling Thunderin toteuttamiseen, jonka aikana tehtiin ilmaiskuja kohteisiin Pohjois-Vietnamissa. Operaation alkaessa 2. maaliskuuta 1965 iski 104 amerikkalaista konetta Pohjois-Vietnamiin ja 19 etelävietnamilaista hävittäjäpommittajaa iski Quân Khên laivastotukikohtaa vastaan. Vuoteen 1968 mennessä Vietnamin tasavallan ilmavoimat toteutti 25&nbsp;% kaikista Etelä-Vietnamin rajojen sisällä toteutetuista ilmaiskuista.

Vietnamin sodan loppupuolella Yhdysvallat aloitti niin sanotun vietnamisaation, jonka tavoitteena oli antaa vastuu sodasta Etelä-Vietnamille. Operaatio Enhance lisäsi Vietnamin tasavallan ilmavoimien vahvuutta paperilla. Vuonna 1972 sen sotilaiden määrä oli 49&nbsp;454 ja budjetti 542,8 miljoonaa dollaria. Tästä huolimatta kommunistien käynnistäessä viimeisen hyökkäyksensä etelää vastaan Vietnamin tasavallan ilmavoimat romahti. Yhdysvaltain kongressi oli vuosina 1974 ja 1975 rajoittanut Vietnamiin virtaavan rahan määrää, mikä teki esimerkiksi varaosien hankinnasta vaikeaa. Ilmavoimat ei myöskään koskaan saanut aikaiseksi tehokasta huoltojärjestelmää. Pohjois-Vietnamin joukkojen etelään tuomat Strela-2-ohjukset tekivät kaiken lisäksi ilmaiskuista aikaisempaa vaarallisempia.

## Lähteet

## Aiheesta muualla
Nuno Delgado

**Nuno Miguel Delgado** (s. 27. elokuuta 1976 Santarém) on portugalilainen judon Euroopan-mestari ja olympiamitalisti.

Delgado saavutti Sydneyn olympialaisissa 2000 pronssia 81&nbsp;kg:n painoluokassa. Hävittyään välierissä eteläkorealaiselle Cho In-Chulille hän kukisti pronssiottelussa Uruguayn Alvaro Paseyron. Ateenan olympialaisissa 2004 hän karsiutui samassa painoluokassa ensimmäisen ottelun jälkeen. 

Delgado voitti Euroopan-mestaruuden 81&nbsp;kg:n sarjassa Bratislavassa 1999. Loppuottelussa hän kukisti alankomaalaisen Maarten Arensin. Hän sai samassa painoluokassa EM-hopeaa Düsseldorfissa 2003 hävittyään finaalissa Sveitsin Sergei Aschwandenille. Hän sijoittui 81-kiloisissa lisäksi viidenneksi Birminghamin MM-kilpailuissa 1999 ja Mariborin EM-kilpailuissa 2002.

Delgado saavutti hopeaa EM-joukkuekilpailussa 2001.  Hän saavutti opiskelijoiden MM-kilpailuissa pronssia 81-kiloisissa 1998. Hän saavutti maailmancupeissa ja Continental Open -kilpailuissa kolme turnausvoittoa, kaksi kakkossijaa ja neljä kolmossijaa. Hän voitti aikuisten tasolla kuusi Portugalin-mestaruutta.

## Lähteet
Formula Renault 3.5 Monacon Grand Prix 2014

**Formula Renault 3.5 Monacon Grand Prix 2014** oli Formula Renault 3.5 -kauden 2014 kolmas osakilpailu, joka ajettiin 25. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

## Tulokset

## Lähteet
Kratos (videopelihahmo)

**Kratos** on *[[God of War (pelisarja)|God of War]]* -pelisarjan päähenkilö, joka perustuu mytologian hahmoon Kratos.

Hahmon ensiesiintyminen oli pelissä *[[God of War]]* (2005). Hahmo on vieraillut myös muissa peleissä kuten *[[Mortal Kombat (vuoden 2011 videopeli)|Mortal Kombat]]* ja *[[Soulcalibur: Broken Destiny]]*.

Hahmo on alkujaan spartalaissoturi, jonka tunnusomainen ase on käsiin kahlitut terät. Hahmolla on tunnusomaisesti maalattuna punainen raita kasvoilla ja rintakehässä.

Vuonna 2018 julkaistussa *[[God of War (vuoden 2018 videopeli)|God of War]]* -pelissä Kratoksen ääninäyttelijä on Christopher Judge. Vuoden 2011 Guinnes World Records Gamer's Editionissa Kratos oli 50 parhaan videopelihahmon listalla sijalla 9.

## Lähteet
Downsizing

**Downsizing** on vuonna 2017 ensi-iltansa saanut yhdysvaltalainen science fiction -draamakomediaelokuva, jonka on ohjannut Alexander Payne. Sen pääosissa ovat Matt Damon, Christoph Waltz, Hong Chau ja Kristen Wiig.

*Downsizing* sai ensi-iltansa Venetsian elokuvajuhlilla 30. elokuuta 2017. Teatteriensi-illan se sai Yhdysvalloissa 22. joulukuuta 2017 ja Suomessa 12. tammikuuta 2018.

## Rooleissa

## Arvosteluja

## Lähteet
Haldenstein

**Haldenstein** on kunta Sveitsissä Graubündenin kantonissa Plessurin hallintoalueella. Siellä oli vuoden 2016 lopulla 1&nbsp;030 vakinaista asukasta. 

## Sijainti
Haldenstein sijaitsee Reinin laaksossa, joen länsipuolella. Haldenstenin kylä sijaitsee pari kilometriä Churin kaupungin keskustasta pohjoiseen. Kylä on vajaan 600 metrin korkeudessa Calandavuorten juurella. 

## Historiaa
Haldenstein on tunnettu linnoistaan. Reinin varren kylässä on ollut kolme puolustuslinnaa: Haldensteinin linna, Lichtensteinin linna ja Grottensteinin linna

## Liikenne
Haldensteiniin on silta Reinin yli idästä. Reinin itärannalla, Churin kunnan alueella, on Haldensteinin rautatieseisake Rhätische Bahnin Landquart–Chur-radan varrella. Myös moottoritie A13 ja SBB:n Sargans–Chur-rata kulkevat Reinin itärannalla.

## Tunnettuja kyläläisiä
Arkkitehti Peter Zumthorilla on ollut suunnittelutoimisto Haldensteinissa vuosikymmenten ajan

## Lähteet
*

### Viitteet

## Aiheesta muualla


HaldensteinRuine1.JPG|Haldensteinin linnan rauniot.
Ruine der Burg Lichtenstein in Haldenstein.jpg|Lichtensteinin linna on sijainnut korkealla vuorella.
Grottenstein aussen.jpg|Grottensteinin linna on jyrkässä vuorenrinteessä.
Tarja Hurme

**Tarja Helena Hurme** (s. 8. elokuuta 1956 Helsinki) on suomalainen entinen päätoimittaja ja julkaisujohtaja. Hurme toimi *[[Seura]]n* päätoimittajana vuodesta 2015. Hän jäi eläkkeelle vuonna 2018.

Hurme valmistui ylioppilaaksi 1976 ja filosofian maisteriksi Helsingin yliopistosta 1981. 1980-luvulla hän työskenteli *[[Jaana (lehti)|Jaana-lehden]]* toimittajana (1981–1982) ja *[[YV (lehti)|YV]]*-lehden toimittajana (1982–1983), toimitussihteerinä (1983–1986) ja toimituspäällikkönä (1986–1988). Hurme oli *[[Makasiini (lehti)|Makasiinin]]* toimituspäällikkö 1988–1989 ja päätoimittaja 1989–1990.

1990-luvulla Hurme työskenteli päätoimittajana *[[Katso]]*-lehdessä (1990–1991), *[[Kotilääkäri]]ssä* (1991–2000) ja *[[Elämänhalu]]*-lehdessä (1997–2000). Hän toimi päätoimittajana myös Yhtyneet Kuvalehdet Oy:n terveyslehtiryhmässä (1998–2000), *[[Avotakka|Avotakassa]]* (2000–2001) ja *[[ET-lehti|ET-lehdessä]]* (2001-2008). Yhtyneet Kuvalehdet Oy:n julkaisujohtajaksi hänet nimitettiin 2008.

Hurmeen luottamustehtäviin on kuulunut Aikakauslehtien päätoimittajat ry:n hallituksen jäsenyys (1991–1993), Kotilieden kummikerhon hallituksen jäsenyys (1995–1999) ja Julkisen sanan neuvoston jäsenyys (2002–2004). Hän sai Julius-palkinnon vuonna 1999.

## Lähteet
Sunwebs

**Sunwebs** on Mike Koskisen esikoislevy vuodelta 1976.

## Kappaleet
Kaikki kappaleet kirjoittanut Mike Koskinen.

### A-puoli
#
#
#
#

### B-puoli
#
#
#
#

## Kokoonpano
* Mike Koskinen – trumpetti, piano, taputus
* Pekka Pöyry – altto,– sopraanosaksofoni, taputus (kappaleet: 1–3, 5, 8)
* Juhani Aaltonen – altto,– sopraanosaksofoni, huilu (kappaleet: 6, 8)
* Vladimir Shafranov – piano, sähköpiano (kappaleet: 1–3, 5, 8)
* Markku Lievonen – taputus (kappale: 5)
* Ilpo Saastamoinen – kitara, sitra (kappaleet: 6, 8)
* Reino Laine – rummut, lyömäsoittimet (kappaleet: 1–3, 5, 8)
* Pentti Lahti – bassoklarinetti (kappaleet: 6, 8)
* Häkä Virtanen – basso (kappaleet: 1, 5, 6)
* Pekka Sarmanto – basso (kappaleet: 2, 3, 6–8)

## Aiheesta muualla
* ''Sunwebs'' discogs.com-sivustolla
Brian Greenspan

**Brian Greenspan** (14. maaliskuuta 1947 Niagara Falls, Ontario) on kanadalainen asianajaja. Greenspania pidetään yhtenä Kanadan parhaista puolustusasianajajista. Asianajaja Edward Greenspan oli Brianin veli. Vuosina 2017–2018 Greenspan on murhatun liikemiehen Bernard Shermanin omaisten toimeksiannosta asianajajana murhajutussa.

## Lähteet
Itä–Länsi-ottelu 1966

Vuoden 1966 Pesäpallon miesten **[[Itä–Länsi-ottelu]]** pelattiin Hesperiassa 11. syyskuuta. Tämä oli kaikkiaan 32. Itä-Länsi-ottelu ja 25. joka pelattiin Helsingissä. Helsingissä pelattiin nyt 11. kerran peräkkäin, Katsojamääräksi ilmoitettiin 6415. Markus Lakaniemi esiintyi Itä-Länsi -ottelussa kahdeksannen kerran, nyt vaihtopelaajana, Paavo Hietanen pelasi viidennen Itä-Länsi -ottelunsa, joka jäi myös hänen viimeisekseen. Veikko Keskitalolle ottelu oli neljäs ja hänet nähtiin näissä ympyröissä vielä useasti myöhemminkin.

Yhdeksäs nuorten Itä–Länsi-ottelu pelattiin Varkaudessa ja se päättyi Lännen 3–15 voittoon.

Naisten Itä–Länsi-ottelu pelattiin kuudennen kerran. Lapualla 18.9. pelattu ottelu päättyi Lännen voittoon juoksuin 3–12.

## Miesten Itä-Länsi

Avausheiton suoritti Kenraaliluutnantti Yrjö Keinonen.

### Vaihdot

* Itä vaihtoi Heikki Kilpeläisen Longan tilalle 4. vrp:ssa 
* Länsi vaihtoi Tikkasen loukkaantuneen Kivimäen tilalle, 6. vrp:ssa Lakaniemen Pekka Kytön ja x vrp:ssa Tikkanen ja Kemilä vaihtoivat paikkaa?.

### Juoksulista
Länsi aloitti sisällä.

### Palkitut
* I palkinto: Itä: Paavo Hietanen, Länsi: Tuomo Vihriälä
* II palkinto: Itä: Heikki Kilpeläinen, Länsi: Juhani Leppäniemi
* III palkinto: Itä: Matti Venäläinen, Länsi: Veikko Keskitalo
* Pyttykerho: Itä: Heikki Kilpeläinen, Länsi: Tuomo Vihriälä
* OKO:n plaketti: Itä: Heikki Kilpeläinen, Länsi: Tuomo Vihriälä
* Yllättävin pelisuoritus: Kari Lindberg

## Lähteet
* mrasilainen.com/
* Helsingissä pelatut miesten Itä-Länsi -ottelut, M.Rasilainen sivu pdf 26/39
* Naiset - mrasilainen.com/
* Nuorten ottelut, Pesäpalloliitto
Como tudo começou

**Como tudo começou** on Rui Bandeiran esittämä kappale, jolla hän edusti Portugalia vuoden 1999 Eurovision laulukilpailussa Israelin Jerusalemissa. 

Kappale sai Euroviisuissa 12 pistettä ja sijoittui 23 maan joukosta sijalle 21. 

## Lähteet
Antes do adeus

**Antes do adeus** on Célia Lawson esittämä kappale, jolla hän edusti Portugalia vuoden 1997 Eurovision laulukilpailussa Irlannin Dublinissa.

Kappale sijoittui Euroviisuissa jaetulle viimeiselle sijalle yhdessä Norjan kanssa saamatta yhtään pistettä. 

## Lähteet
Sin rencor

**Sin rencor** on Marcos Llunasin esittämä kappale, jolla hän edusti Espanjaa vuoden 1997 Eurovision laulukilpailussa Irlannin Dublinissa.

Kappale sijoittui Euroviisuissa kuudenneksi 96 pisteellä. 

## Lähteet
Mummu (jumala)

**Mummu** on mesopotamialainen jumala. Hän on alkujumala Apsun neuvonantaja. Ea voitti molemmat ja riisui sen jälkeen Mummulta tämän jumalallisen loiston.

Babylonialainen luomistaru Enūma Eliš kertoo, kuinka alkujumalat, makean veden Apsu ja suolaisen veden Tiamat, luovat nuoremmat jumalat. Apsu kuitenkin hermostuu vilkkaisiin ja eloisiin nuorempiin jumaliin ja aikoo tuhota heidät. Jumalista nuorin ja ovelin Ea saa vihiä suunnitelmista, loihtii Apsun uneen ja tappaa tämän sekä sieppaa Mummun. Ea laittaa Mummulle nenärenkaan ja pitää tätä vankinaan.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Karjalainen Nuorisoliitto

**Karjalainen Nuorisoliitto** on karjalaisen ja karjalaisuudesta kiinnostuneen nuorison valtakunnallinen harrastus- ja kulttuurijärjestö. Se on perustettu vuonna 1980, ja sillä on lähes 30 jäsenseuraa ympäri maata. Liitto järjestää kursseja, tapahtumia ja matkoja luovutettuun Karjalaan. Liiton toimisto on Helsingin Kannelmäessä.

## Toiminta
**Tuunaa mun perinne** on alkujaan Karjalaisen Nuorisoliiton valokuvahaaste, johon he haastoivat osallistujia mukaan, kun suomalainen kansallispuku täytti 130 vuotta 5.8.2015.  Karjalainen nuorisoliitto haastoi osallistujia tuomaan ja tuunaamaan perinnettä nykyaikaan ja jakamaan aiheeseen liittyviä kuvia sosiaalisessa mediassa aihetunnisteella #tuunaamunperinne. Tuunaa mun perinne tarkoittaa myös esimerkiksi kansallispuvun osan tai osien käyttämistä osana muuta pukeutumista sekä kansallispukujen materiaaleihin, kaavoituksiin ja tekniikoihin jollakin tapaa perustuvia kokonaan uusia tuotteita. Kaikki kansallispukuja käyttävät eivät pidä kansallispukujen yhdistämistä muuhun pukeutumiseen sopivana kun taas toisten mielestä kysymys on perinteen pitämisestä elävänä.
## Talous

Opetus- ja kulttuuriministeriön yleisavustus nuorisojärjestöille:

* 2018: 46&nbsp;000 €
* 2017: 50&nbsp;000 €
* 2016: 52&nbsp;500 €
* 2015: 51&nbsp;700 €
* 2014: 52&nbsp;470 €
* 2013: 53&nbsp;000 €
* 2012: 53&nbsp;000 €

## Lähteet
Coelho

**Coelho** on muun muassa seuraavien sukunimi:

* Armindo Lopes Coelho (1931–2010), portugalilainen roomalaiskatolinen piispa
* Carlos Gouvêa Coelho (1907–1964), brasilialainen roomalaiskatolinen arkkipiispa
* Eliane Coelho (s. 1951), brasilialainen oopperalaulaja
* Evelina Coelho (1945–2013), portugalilainen taidemaalari
* Horácio Coelho Cristino (s. 1941), portugalilainen roomalaiskatolinen piispa
* Humberto Coelho (s. 1950), portugalilainen jalkapalloilija ja jalkapallovalmentaja
* Jaime Luiz Coelho (1916–2013), brasilialainen roomalaiskatolinen arkkipiispa
* Moisés Ferreira Coelho (1877–1959), brasilialainen roomalaiskatolinen arkkipiispai
* Moisés Sizenando Coelho (1877–1959), brasilialainen roomalaiskatolinen arkkipiispa
* Nuno Coelho (s. 1986), portugalilainen jalkapalloilija, keskuspuolustaja
* Paulo Coelho (s. 1947), brasilialainen kirjailija
* Pedro Passos Coelho (s. 1964), portugalilainen liikemies ja poliitikko, Portugalin pääministeri 2011–2015
* Tony Coelho (s. 1942), yhdysvaltalainen demokraattisen puolueen poliitikko.
August Alho

**August Aleksander Alho**, sukunimi vuoteen 1887 *Johansson* (12. elokuuta 1867 Turku – 9. elokuuta 1938 Helsinki) oli suomalainen opettajaseminaarin johtaja ja oppikirjojen tekijä. 

Alhon vanhemmat olivat muurari, vuokraaja August Wilhelm Johansson ja Fredrika Palm. Hän pääsi ylioppilaaksi Turun yksityislyseosta 1887 ja valmistui Helsingin yliopistosta filosofian kandidaatiksi 1890.

Alho oli Rauman opettajaseminaarissa lehtori 1900–1913 ja seminaarin johtaja 1913–1934. Hän toimi myös Rauman yhteislyseon opettajana ja rehtorina 1909–1913. Lisäksi hän toimi raumalaisen Länsi-Suomi-lehden avustajana ja toimittajana 1906–1932. Alho oli Rauman kaupunginvaltuuston jäsen 1908–1922 ja puheenjohtaja 1920–1922.

August Alho oli naimisissa vuodesta 1896 Hanna Elisabet Blomqvistin kanssa. Heidän poikansa oli filosofian tohtori, Suomen Pankin osastopäällikkö Keijo Alho.

## Teokset
* Alfr. Berg: *Laskuoppi: lyseoita ja tyttökouluja varten*; suomalaisille kouluille sommitellut August Alho. Gummerus 1898
* *Mittausoppi seminaareja, tyttökouluja ja lyseoitten pohjakouluja varten*. Otava 1906
* *Luonnontieteellisiä matkahavaintoja opintomatkalla kesällä 1908* teoksessa *Kertomus Rauman seminaarin toiminnasta lukuvuonna 1908–1909*. Rauma 1909
* *Kansakoulun mittausoppi*; tekijät August Alho ja Juho Jussila. Otava 1910, 8. painos 1951
* *Piirustuksesta luonnonhistorian opetuksen yhteydessä seminaarissa* teoksessa *Rauman seminaarin toiminnasta. Lukuvuonna 1914–1915*. Rauma 1915
* *Alakoulun laskuoppi: opetussuunnitelmakomitean periaatteiden mukaan*; tekijät August Alho ja Jaakko Laurila. Otava 1925
* *Kansakoulun laskuoppi: opetussuunnitelmakomitean periaatteiden mukaan*; tekijät August Alho, Jaakko Laurila. Otava 1925
* *Sotilaan laskuoppi: Suomen armeijan upseeriston myötävaikutuksella*; tekijät August Alho ja Jaakko Laurila. Otava 1925 
* *Kaupunki-kansakoulun laskuoppi*; tekijät August Alho ja Jaakko Laurila. Otava 1926
* *Kansakoulun jatko-opetuksen laskuoppi 1, Yhteiskunnallinen vuorokurssi*; tekijät August Alho, Jaakko Laurila. Otava 1927
* *Lyhyt kansakoulun mittausoppi askarteluineen: opetussuunnitelmakomitean periaatteiden mukaan*; tekijät August Alho, Jaakko Laurila. Otava 1928
* *Laskuoppi: kaupunkikansakoulujen jatkoluokkia, liikeapulaiskouluja, alempia kauppakouluja y.m. varten*; tekijät August Alho, Jaakko Laurila. Otava 1929
* *Rauman säästöpankki 1855–1935*. Rauman säästöpankki, Rauma 1935
* *Maalaiskansakoulun laskuoppi: opetussuunnitelmakomitean periaatteiden mukaan*; tekijät August Alho, Jaakko Laurila. 6. painos Otava 1938, 13. täysin uudistettu painos 1961, 14. tarkistettu painos 1963

## Lähteet
Bol (Tšad)

**Bol** on kaupunki Tšadissa. Se sijaitsee osittain kuivuneen Tšadjärven rannalla 330 kilometriä N’Djamenasta maanteitse pohjoiseen. Kaupungissa on 36&nbsp;000 asukasta (vuonna 2009, väestönlaskenta).

Kaupunki on Lacin alueen hallinnollinen keskus. Seudun asukkaat ovat etupäässä budumoja, kanureja ja kanembuja.  

## Lähteet
Vanadiini(IV)kloridi

**Vanadiini(IV)kloridi** eli **vanadiinitetrakloridi** (VCl4) on vanadiinin ja kloorin muodostama epäorgaaninen yhdiste. Yhdistettä käytetään orgaanisen kemian synteeseissä, muiden vanadiiniyhdisteiden valmistukseen ja tekstiilien värjäyksessä.

## Ominaisuudet
Huoneenlämpötilassa vanadiini(IV)kloridi on punaisenruskeaa nestettä. Yhdiste reagoi hyvin helposti veden kanssa ja hydrolysoituu. Yhdiste on epästabiili ja hajoaa hitaasti vanadiinitrikloridiksi ja klooriksi. Vanadiini(IV)kloridi liukenee orgaanisiin liuottimiin, kuten etanoliin, dietyylieetteriin ja asetoniin. Se myös muodostaa komplekseja esimerkiksi pyridiinin kanssa. Yhdiste on myrkyllistä.

## Valmistus ja käyttö
Vanadiini(IV)kloridia valmistetaan klooraamalla vanadiinia, vanadiinikarbidia, vanadiinikarbonitridia tai vanadiinisilisidia. Yhdistettä käytetään valmistettaessa muita vanadiiniyhdisteitä, orgaanisen kemian synteeseissä fenolien hapettavissa kytkentäreaktioissa ja fiksatiivina tekstiilien värjäyksessä.

## Lähteet
Kamenno sarce

**Kamenno sarce** () bulgarialaisen pop-folk -laulaja Lijanan esikoisalbumi, joka julkaistiin 19. marraskuuta 1998.

## Kappaleet
# Kamenno sarce
# Posledna rana
# Tše si tarsja
# Angel beli
# Ne me laži
# Ne me moli
# Tancuvaj s men
# Vino ili ženi
# Nalei mi vino
# Tažna jesen
# Pisna me

## Lähteet
Colgado de un sueño

**Colgado de un sueño** on Serafín Zubirin esittämä kappale, jolla hän edusti Espanjaa vuoden 2000 Eurovision laulukilpailussa Ruotsin Tukholmassa. 

Kappale sijoittui Euroviisuissa 24. maan joukosta sijalle 18. 18 pisteellä. 

## Lähteet
Dile que la quiero

**Dile que la quiero** on David Civeran esittämä kappale, jolla hän edusti Espanjaa vuoden 2001 Eurovision laulukilpailussa Tanskan Kööpenhaminassa. Kappaleen on säveltänyt ja sanoittanut Espanjaa vuonna 1994 edustanut Alejandro Abad.

## Eurovision laulukilpailussa
”Dile que la quiero” esitettiin 12. toukokuuta 2001 järjestetyssä Eurovision laulukilpailun finaalissa kolmantenatoista kilpailukappaleena. Sitä edelsi Irlannin edustaja Gary O'Shaughnessy kappaleellaan ”Without Your Love” ja seurasi Ranskaa edustanut Natasha St-Pier kappaleella ”Je n'ai que mon âme”. David Civeran taustalaulajina olivat Belinda Sánchez Leal, Eva Gomariz, Irina Grusza, Irina Riatchancheva ja Susana Ribalta. ”Dile que la quiero” sijoittui Euroviisuissa 76 pisteellä 23 maan joukosta sijalle 6.

Pisteitä kappale sai osallistuneilta mailta seuraavasti:

## Listasijoitukset

## Lähteet
Tšekin presidentinvaali 2018

**Tšekin presidentinvaali 2018** järjestettiin tammikuussa 2018 Tšekin tasavallassa. Ensimmäinen kierros järjestettiin 12.–13. tammikuuta, jossa kukaan ehdokkaista ei saanut yli 50 prosenttia äänistä, joten järjestettiin toinen kierros 26.–27. tammikuuta. Toisella kierroksella vastakkain olivat istuva presidentti, Venäjä-mielinen ja EU-vastainen Miloš Zeman SPO-puolueesta ja sitoutumattomana pyrkinyt keskustaliberaali Jiří Drahoš, joka olisi halunnut Tšekin sitoutuvan tiiviimmin EU:hun. Zeman voitti 51,4 prosentin ääniosuudella.

## Lähteet

## Aiheesta muualla
Haapajärven ja Reisjärven kansallispuku

**Haapajärven ja Reisjärven kansallispuku** on maantieteellisesti pohjoispohjalainen kansallispuku, koska sen käyttöalueita ovat Haapajärvi ja Reisjärvi. Kulttuurillisesti puku on kuitenkin keskipohjalainen, koska Haapajärvi ja Reisjärvi kuuluivat kansanpukujen aikaan silloiseen Kalajoen pitäjään. Puvun esikuva-aineisto on laajasti pohjalainen; puku perustuu muun ohella perukirja-aineistoon ja C.P. Elfströmin Oulussa maalaamaan akvarelliin vuodelta 1808. Haapajärven ja Reisjärven naisen kansallispuvusta on kaksi eri versiota: tarkistamaton ja kokonaan uusi mallipuku. Haapajärven ja Reisjärven miehen kansallispukua ei ole.

## Haapajärven ja Reisjärven kansallispuku
Puvun tilasivat Haapajärvi-Seura ja Reisjärven kotiseutuyhdistys. Vuonna 1968 julkaistun puvun suunnittelivat Annikki Vormala ja Hilkka Vilppula, pukuun kuuluvat punasävyinen hame, punaruskea liivi, siniharmaa valkoraitainen esiliina, koppamyssy, paljinsolki, avainkoukku ja kaulukseton kimononuttu.

## Haapajärven ja Reisjärven mallipuku
Yllä mainittu Haapajärven ja Reisjärven kansallispuku on koottu kokonaan uudelleen vuonna 1997 Keski-Pohjanmaan nuorisoseura ry:n pyynnöstä. Puvun ohjeita ja tarvikkeita myy Haapajärven käsityökeskus. Keski-Pohjanmaan nuorisoseura vuokraa pukua. Puku on seuraavanlainen:

**Päähine** on aikuisilla naisilla tykkimyssy. Koppa on päällystetty kermanvärisellä kirjotulla silkillä. Pitsi on frimodiglai-tyyppinen nyplätty pitsi. Tytön päähine on punainen silkkinauha.

**Paita** on pellavaa tai puolipellavaa, yksinkertainen kansanomainen T-paita

**Hame** on myötälaskostettu ja sen voi tehdä kolmesta erilaisesta kankaasta: samoista kankaista kuin röijyissä tai mustasta kamlotista.

**Esiliinoja** on neljä erilaista: valkoinen, vihreä raski, mustakuvioinen painettu ja kuviolliseksi kudottu musta silkki.

**Röijy** suljetaan neuloilla, se on kimonohihainen ja flammukuvioista kapearaitaista parkkumia. Värivaihtoehdot ovat musta- tai punavoittoinen.

**Asusteisiin** kuuluu silkkihuivi.  Sukat ovat punaiset tai vihreät; joko käsinkudotut villaiset vikkelisukat tai teollisesti valmistetut sileäneuleiset villa- tai puuvillasukat. Jalkineet ovat mustat avokkaat tai nauhakengät.

## Lähteet

## Aiheesta muualla
* Suomalaiset kansallispuvut: Haapajärven ja Reisjärven kansallispuku 
* Kirjastovirma: Haapajärven ja Reisjärven kansallispuku
Talvisodan kansallinen muistomerkki

**Talvisodan kansallinen muistomerkki** eli **Valon tuoja** on Helsingin Kasarmitorilla sijaitseva teräspatsas, joka valmistui vuonna 2017. Muistomerkki on kuvanveistäjä Pekka Kauhasen suunnittelema noin 10 metriä korkea sotilas. Se on Suomen suurin teräspatsas. Kauhanen voitti kulttuuriministeriön järjestämän suunnittelukilpailun vuonna 2013.

## Kuvaus
Veistos koostuu pallolla seisovasta sotilaasta. Pallon sisällä on 105 valokuvaa, jotka edustavat 105 päivää kestänyttä sotaa. Teos on 10,6 metriä korkea ja painaa 6&nbsp;000 kiloa. Sotilashahmo on täynnä reikiä, joiden halkaisija on 23 cm. Sen voi mieltää rikkiammutuksi, mutta kuvanveistäjän mukaan reikien on tarkoitus keventää teosta.

## Valmistus ja avajaiset
Patsaan valmistus kesti viisi vuotta ja maksoi noin 1,5 miljoonaa euroa. Alun perin työn piti olla valmis vuonna 2015 talvisodan päättymisen 75-vuotisjuhlaan, mutta työ valmistui vasta vuonna 2017. Sotaveteraaneja sekä presidentit Tarja Halonen ja Sauli Niinistö osallistui avajaisiin 30. marraskuuta 2017. Muistomerkin suojelija presidentti Martti Ahtisaari sytytti valot patsaaseen.

## Lähteet
The Good Place

**The Good Place** on yhdysvaltalainen fantasia- ja komediasarja, jonka on luonut Michael Schur. Sarja sai ensi-iltansa 19. syyskuuta 2016 NBC:llä.

## Juoni
Sarja keskittyy Eleanor Shellstropiin (Kristen Bell), naiseen, joka herää tuonpuoleisessa paikkaan, joka on tarkoitettu hyville ihmisille. Hän tajuaa, että hänet on lähetetty sinne vahingossa, joten hän yrittää piilottaa moraalisesti epätäydellistä käyttäytymistään ja yrittää tulla paremmaksi ihmiseksi.
Räisälän kansallispuku

**Räisälän kansallispuku** on vanhin suomalaisista kansallispuvuista, sillä Suomalaisen Tyttökoulun oppilaat valmistivat sitä jo vuonna 1884 museoon taltioidun kansanpuvun mukaan. Räisälästä on myös taltioitunut kansanpuvun huntu, jonka käyttäjä oli räisäläinen Katri Haikonen, omaa sukuaan Teperi (1861–1944). Räisälän puku on karjalainen kansallispuku.
 
## Puvun osat
Puvussa on musta hame ja liivi, joiden malli on Räisälän kansanpuvusta, liiviä reunustaa punainen villanyöri, esiliinassa on hopeanharmaat nyytinkipitsit, päähine on suurhuntu, jossa on yhdistävä reikäommel. Hunnusta riippuvat kahdeksalla langalla palmikoidut nauhat. Räisälän pukuun kuuluu myös hopeinen paljinsolki. Räisälän pukua ei ole tarkistettu, ja siksi valmistettujen pukujen yksityiskohdat eroavat toisistaan. Puvun ohjeita ja tarvikkeita myy Suomen perinnetekstiilit Oy.

## Lähteet

## Aiheesta muualla
* Räisäläinen 4/2012
* Kansallispuvussa: Räisälä
Nigerin sotilasalue

**Nigerin sotilasalue** () oli siirtomaa-alue Ranskan Länsi-Afrikassa vuosina 1904–1920. Se käsitti nykyisen Nigerin valtion.

Ranskalaisten ensimmäiset tukikohdat nykyisen Nigerin alueella olivat Say vuonna 1897 ja Zinder vuonna 1899. Ensimmäinen hallintoalue oli vuonna 1900 perustettu Ranskan Länsi-Afrikan kolmas sotilasalue, jonka keskuksena toimi Zinder. Alue käsitti Nigerjoen vasemman rannan Saysta Tšadjärvelle. Vuonna 1904 siihen liitettiin Aïrvuoristo.

Ylä-Senegalin ja Nigerin alaisuuteen kuulunut Nigerin sotilasalue muodostettiin vuonna 1904 Ranskan Länsi-Afrikan ensimmäisestä eli Timbuktun ja kolmannesta eli Zinderin sotilasalueesta. Se jakautui Niameyn, Timbuktun ja Zinderin alueisiin (*région*), joista jokaiseen kuului kolme piiriä (*cercle*). Sotilasalueen hallinnollinen keskus oli Niamey. Sen komentajana toimi Ylä-Senegalin ja Nigerin varakuvernöörin alainen komendantti.

Timbuktun alue ja Gaon piiri liitettiin vuoden 1911 alussa Nigerin sotilasalueesta Ylä-Senegaliin ja Nigeriin. Seuraavan vuoden alussa voimaan tullut asetus erotti sotilasalueen Ylä-Senegalista ja Nigeristä ja asetti sen suoraan Ranskan Länsi-Afrikan kenraalikuvernöörin alaisuuteen. Alueen hallinnollinen keskus siirrettiin samalla Zinderiin.

Sotilasalue muutettiin *territoire du Niger* -nimiseksi siviilialueeksi vuoden 1921 alussa. Vuoden 1922 kesäkuussa siitä tuli Ranskan Länsi-Afrikan kenraalikuvernöörin alaisen varakuvernöörin johtama Nigerin siirtomaa.

## Lähteet
Tuntokarva

**Tuntokarvat** ovat monilla nisäkkäillä kuonossa, muualla naamassa tai muualla kehossa olevia karvoja, joilla eläin saa tietoa ympäristöstään. Naaman tuntokarvoja eli naamakarvoja tai viiksiä kutsutaan biologiassa sierainkarvoiksi (*vibrissa*).

Tuntokarvat ovat yleensä melko jäykkiä orvaskeden sarveismuodostumia. Niiden juurta ympäröivän karvatupen yhteydessä on hermosoluja, jotka reagoivat vähäiseenkin liikkeeseen. Kun karvaa kosketetaan, hermosolut välittävät siitä tiedon keskushermostoon.

Tuntokarvojensa avulla eläin voi esimerkiksi määrittää pintojen ominaisuuksia, hahmottaa tilaa ja liikkua vedessä. Joskus tuntokarva korvaa eläimen näköaistin puutteita. Hämärässä ja pimeässä liikkuvat lajit aistivat tuntokarvoillaan kuljettavan reitin, sen ulottuvuudet ja mahdolliset esteet. Vedessä elävät nisäkkäät kuten hylkeet käyttävät viiksiään myös kalaparvien paikantamisessa. Kissat käyttävät naamakarvojaan ilmeisesti ainakin mittaamaan kulkuaukkojen kokoja. Ne pystyvät viiksillään myös aistimaan saaliseläimen liikkeestä lähtevät ilmavirtaukset. Viikset toimivat myös osana kissan elekieltä.

## Lähteet

## Aiheesta muualla
TUL:n jalkapallomestaruuskilpailut 1921

**TUL:n jalkapallomestaruuskilpailut 1921** olivat toiset Työväen Urheiluliiton jalkapallomestaruuskilpailut.  

## Mestaruuskilpailu
Kilpailut käytiin karsintajärjestelmällä, jossa joukkue putosi kilpailusta tappion kärsittyään. Alkuerät suoritettiin alueellisesti.

## Ottelut
### Alkuerät
#### Helsinki

Helsingistä oli mukana myös Helsingin Ponnistus, mutta sen otteluista ei ole tietoa. (Ohjelman mukaan 29.8. Kalervo-Ponnistus).
#### Viipuri

### Välierät

### Loppuottelu

## Lähteet
Serbian kansalliskirjasto

**Serbian kansalliskirjasto** (, ) on Serbian pääkaupungissa Belgradissa toimiva maansa kansalliskirjasto.

Kansalliskirjasto perustettiin vuonna 1832. 

## Lähteet

## Aiheesta muualla

*Народна библиотека Србије - Narodna biblioteka Srbije  (facebook.com)
*IFLA World Report - Serbia (The International Federation of Library Associations and Institutions)   (ifla-world-report.org)
Spektrum (ainejärjestö)

**Spektrum rf** on vuonna 1933 perustettu, Helsingin yliopiston matemaattis-luonnontieteellisen tiedekunnan ruotsinkielisten opiskelijoiden ainejärjestö. Spektrumin jäsenet käyttävät pinkkejä haalareita.

## Katso myös
* Helsingin yliopiston Kumpulan kampus
* Helsingin Yliopiston Kemistit

## Aiheesta muualla
* Viralliset kotisivut (ruotsiksi), viitattu 27.1.2018
Kari Immonen

**Kari Jari Immonen** (s. 22. elokuuta 1967 Turku) on suomalainen taidemuseon johtaja.

Kari Immonen syntyi Kalevi Immosen ja Raakel Sahimäen perheeseen. Hänen puolisonsa vuodesta 2000 on kuvataiteilija Kati Luukkanen. Immonen valmistui filosofian maisteriksi Turun yliopistosta 1997. Hän toimi Wäinö Aaltosen museon näyttelysihteerinä 1997–2000 ja näyttelyamanuenssina 2000–2005. Pohjoismaisen nykytaideinstituutti Nordic Institute for Contemporary Artin kuraattorina Immonen työskenteli 2000–2002. Hän oli Turun taidemuseon vs. museonjohtaja 2005–2006, museon johtajaksi hänen nimitettiin vuonna 2006. 

## Lähteet
Say (Niger)

**Say** on kaupunki, kunta ja Sayn departementin hallinnollinen keskus Tillabérin alueella Nigerissä. Se sijaitsee Nigerjoen varrella 60 kilometriä maan pääkaupungista Niameysta kaakkoon. Kunnassa on 70&nbsp;200 asukasta (vuonna 2017, arvio).

Suufiopettaja Mamane Diobon vuonna 1825 perustama Say oli 1800-luvulla tärkeä fulbejen poliittinen ja uskonnollinen keskus. Ranskalaiset miehittivät sen vuonna 1897. Kaupunki on sittemmin menettänyt merkitystään, mutta vuonna 1957 sinne avattiin Nigerin ensimmäinen madrasa ja vuonna 1986 Nigerin islamilainen yliopisto eli Sayn islamilainen yliopisto.

Sayhin on päällystetty maantieyhteys Niameysta. Siellä pidetään matkailijoiden suosimat värikkäät perjantaimarkkinat. Lähistöllä sijaitsee W-kansallispuisto ja rautamalmiesiintymiä.

## Lähteet
Madame Monsieur

**Madame Monsieur** on vuonna 2013 perustettu ranskalainen yhtye, jonka muodostavat Émilie Satt ja Jean-Karl Lucas. Yhtye edusti Ranskaa vuoden 2018 Eurovision laulukilpailussa kappaleella ”Mercy”.

## Ura
4. marraskuuta 2016 Madame Monsieur julkaisi ensimmäisen studioalbuminsa nimeltä *Tandem*. Albumiin kuuluu singlet "You Make Me Smile", "Égérie", "See Ya", "Morts ou vifs", "Partir" ja "Tournera". 1. tammikuuta 2018 he vahvistivat osallistumisensa "Destination Eurovision 2018" -kilpailuun (Kilpailu jossa valittiin Ranskan vuoden 2018 euroviisuedustaja ja -kappale) kappaleella "Mercy". Kappale kertoo *Mercy* nimisestä tytöstä joka on syntynyt keskelle Euroopan pakolaiskriisiä. He esiintyivät kilpailun toisessa semifinaalissa, joka kuvattiin 9. tammikuuta 2018 ja joka lähetettiin televisiossa 20. tammikuuta 2018. Semifinaalissa he esittivät cover-version Mylène Farmerin "Désenchantéen" ja oman euroviisukappaleensa "Mercyn". Semifinaalissa he pääsivät finaaliin asti. Semifinaalin tulokset päättivät ranskankielinen raati sekä kansainvälinen raati. 27. tammikuuta 2018 he voittivat finaalin 186 pisteellä ja näin ollen edustivat Ranskaa vuoden 2018 Eurovision laulukilpailussa Lissabonissa, Portugalissa.

## Vaikute
The Huffington Post sekä Wiwibloggs kuvailevat Madame Monsieurin musiikkityylin muistuttavan *Christine and the Queensin* musiikkityyliä.

## Yksityiselämä
Émilie ja Jean-Karl menivät naimisiin vuonna 2015.

## Jäsenet
* Émilie Satt – päälaulaja, syntynyt vuonna 1979, on osittain kirjoittanut *Lisandro Cuxin* kappaleen "Danserin" ja laulanut belgialaisen *Hooverphonic* nimisen bändin kanssa.
* Jean-Karl Lucas – taustalaulaja, lauluntekijä ja tuottaja vuodesta 2009.

## Diskografia

### Albumit

### Singlet

## Lähteet
Mercy (Madame Monsieurin kappale)

**Mercy** on ranskalaisen yhtyeen Madame Monsieurin esittämä kappale, jolla yhtye edusti Ranskaa vuoden 2018 Eurovision laulukilpailussa.

Kappaleen ovat säveltäneet ja sanoittaneet yhtyeen jäsenet Émilie Satt ja Jean-Karl Lucas. Kappale perustuu tositapahtumiin ja kertoo tyttövauvasta nimeltä Mercy, joka syntyi nigerialaisessa pakolaislaivassa Välimerellä keskellä Euroopan pakolaiskriisiä.

Kappale kilpaili Euroviisujen finaalissa, jossa se sai 173 pistettä ja saavutti sijan 13.

## Listasijoitukset

## Lähteet
Franjo Krežma

**Franjo Krežma** (2. syyskuuta 1862 Osijek, Itävallan keisarikunta – 15. kesäkuuta 1881 Frankfurt am Main, Saksan keisarikunta), joka tunnetaan saksankielisissä maissa myös nimellä **Franz Krezma**, oli kroatialainen viulisti ja säveltäjä.

## Lapsuus ja nuoruus
Krežma syntyi Osijekissa, Itävallan keisarikunnassa (nykyään osa Kroatiaa) vuonna 1862. Hän osoitti suurta kiinnostusta musiikkia kohtaan jo varhaisessa lapsuudessaan. Hänen lahjakkuutensa viulunsoitossa oli selvää ja nuori Krežma keräsikin mainetta viuluvirtuoosina kotikaupungissaan. Muutettuaan Zagrebiin häntä alkoi opettaa viulisti, säveltäjä ja kapellimestari Đuro Eisenhuth. Kahdeksanvuotiaana Krežma esiintyi ensimmäisen kerran julkisessa konsertissa pianistisiskonsa Ankan kanssa 10. elokuuta 1870 Sisakissa. Itävaltalainen säveltäjä Leopold A. Zellner huomasi hänen kykynsä ja Krežma pääsi kaikkien aikojen nuorimpana oppilaana sisään Wienin konservatorioon Itävaltaan. Pian tämän jälkeen Krežma alkoi jo säveltää ja valmistui konservatoriosta 12-vuotiaana kesällä 1875.

## Ura
Valmistuttuaan Krežma aloitti uran Euroopassa, edelleen sisarensa tukemana. Hän oli jo 16-vuotiaana tunnettu ja erittäin ihailtu useissa kaupungissa eri puolilla Eurooppaa, muun muassa Roomassa, Prahassa, Genovassa, Pariisissa ja Venetsiassa. Vuonna 1879, niin ikään 16-vuotiaana, hänestä tuli konserttimestari Benjamin Bilsen orkesterissa *Bilse' sche Kapelle*, josta muodostui seuraavina vuosina Berliinin filharmonikot.

## Kuolema ja perintö
Frankfurtissa Saksassa 6. kesäkuuta 1881 pidetyn konsertin jälkeen Krežmalla todettiin sisäkorvan tulehdus, joka kehittyi seuraavina päivinä aivokalvontulehdukseksi. Myöhästyneen leikkauksen jälkeen hän ei palannut tajuihinsa ja kuoli 15. kesäkuuta vain 18-vuotiaana.

Krežmaa arvostivat monet tunnetut muusikot, kuten Giuseppe Verdi ja Franz Liszt. Krežman kotitalossa syttyi joitakin vuosia hänen kuolemansa jälkeen tulipalo, joka tuhosi osan hänen sävellyksistään sekä hänen arvokkaan viulunsa. Hänen tulipalon jälkeen jäljelle jäänet työnsä sisältävät yhden sinfonian, kolme alkusoittoa, useita marsseja, orkesterille sävellettyjä tansseja, muutamia teoksia jousikvartetille ja joitakin kappaleita viululle.

Nykyään hänen mukaansa on nimetty peruskoulu ja nuorille jousisoittajille tarkoitettu festivaali hänen kotikaupungissaan Osijekissa. Vanja Radaušin veistämä Krežman muistomerkki sijaitsee kaupungin keskustassa.

## Merkittäviä teoksia
*Rêverie viululle ja orkesterille As-duurissa* (1880)

## Lähteet
Patrick Labyorteaux

**Patrick Labyorteaux** (s. 22. heinäkuuta 1965 Los Angeles, Yhdysvallat) on yhdysvaltalainen näyttelijä. 

Patrick Labyorteaux aloitti uransa vuonna 1973. Hän on näytellyt muun muassa televisiosarjoissa *[[Pieni talo preerialla (televisiosarja)|Pieni talo preerialla]]*, *[[Kunnian miehet (televisiosarja)|Kunnian miehet]]* ja *[[NCIS Rikostutkijat|NCIS Rikostutkijat]]* sekä elokuvissa *[[Villiä hurjempi länsi]]* (1974), *Koulunkoukkuja* (1987), *Yes Man* (2008) ja *[[2012: Ice Age]]* (2011) .

Patrick Labyorteaux'n veli Matthew Laborteaux on myös näyttelijä. 

## Aiheesta muualla
*
Kotiniini

**Kotiniini** kuuluu pyridiinialkaloideihin ja on nikotiinin pääasiallinen aineenvaihduntatuote. Kotiniinin kemiallinen kaava on C10H12N2O ja CAS-numero 486-56-6. Kotiniinia käytetään indikaattorina tupakansavulle altistumiselle.

Kotiniinia esiintyy papaijan (*Carica papaya*) lehdissä.

## Lähteet

## Aiheesta muualla
*Terveyden ja hyvinvoinnin laitos (THL): Kotiniini
*PubChem: Cotinine 
*Human Metabolome Database (HMDB): Cotinine 
*Toxin and Toxin Target Database (T3DB): Cotinine 
*Food Component Database (FooDB): Cotinine 
*Dr. Duke's Phytochemical and Ethnobotanical Databases: Cotinine
Reisilihas

**Reisilihas** voi tarkoittaa ainakin seuraavia asioita:

* Nelipäinen reisilihas, eli etureisi
* Kaksipäinen reisilihas, eli takareisi
Janusz Korwin-Mikke

**Janusz Ryszard Korwin-Mikke** (s. 27. lokakuuta 1942, Varsova) on puolalainen europarlamentaarikko (MEP). Korwin-Mikke on perustanut puolalaisen euroskeptisen libertaaripuolueen nimeltä Liberty.

Korwin-Mikke oli ehdokkaana Puolan vuoden 2015 presidentinvaaleissa ja lupasi poistaa kaikki tulonsiirrot, laillistaa lapsipornon ja estää naisia äänestämästä. Korwin-Mikken mukaan naisista suurta osaa ei politiikka muutenkaan kiinnosta ja naiset äänestävät useammin hyvinvointivaltion puolesta.

Vuonna 2017 Korwin-Mikke erotettiin Euroopan parlamentista 10 päiväksi ja hän menetti 30 päivän palkan sanottuaan että naiset ovat heikompia, pienempiä ja vähemmän älykkäitä eivätkä ansaitse siksi samaa palkkaa kuin miehet. Korwin-Mikke perusteli näkemystään sillä, että sadan parhaan shakinpelaajan joukossa ei ole yhtäkään naista.

## Lähteet
Heli Jeskanen-Sundström

**Heli Marjatta Jeskanen-Sundström**, o.s. **Jeskanen** (s. 3. kesäkuuta 1947 Polvijärvi) toimi Tilastokeskuksen pääjohtajana 2001–2012.

Jeskanen-Sundström syntyi metsäteknikko Reino Jeskasen ja Airi Veikkolaisen perheeseen. Hänen puolisonsa vuodesta 1979 on arkkitehti Leif Sundström. Jeskanen-Sundström valmistui valtiotieteen maisteriksi Helsingin yliopistosta 1976. Tilastokeskuksessa hän toimi ylijohtajana vuodesta 1996 vuoteen 2001, jolloin hänet valittiin pääjohtajaksi. Tilastokeskuksessa työskentelyn Jeskanen-Sundström aloitti harjoittelijana jo vuonna 1968 ja teki laitoksessa koko työuransa. Jeskanen-Sundströmiä seurasi Tilastokeskuksen pääjohtajana Marjo Bruun, hänen edeltäjänsä oli Timo Relander.

## Lähteet
3%

**3%** on brasilialainen dystopia-/trillerisarja, jonka on luonut Pedro Aguilera. Pääosissa ovat Bianca Comparato, Vaneza Oliveira ja João Miguel.

Sarjan tapahtumat sijoittuvat tulevaisuuteen, jossa ihmisille annetaan mahdollisuus mennä jakautuneen maailman paremmalle puolelle, edistyksen ja vaurauden saarelle. Toinen puoli on köyhä slummialue, jonka 20 vuotta täyttäneet pääsevät koettaamaan onneaan. Ensimmäinen kausi, joka koostuu kahdeksasta jaksosta, tuli Netflixiin maailmanlaajuisesti 25. marraskuuta 2016. 2. kausi ilmestyi Netflixiin 27. huhtikuuta 2018. Sarjan kolmas kausi julkaistiin 2019.

## Näyttelijät

## Lähteet
Júlio Ferreira

**Júlio Ferreira** (s. 24. huhtikuuta 1994) on portugalilainen taekwondon Euroopan-mestari.

Ferreira saavutti 17-vuotiaiden EM-kilpailuissa pronssia 73&nbsp;kg:n painoluokassa 2011. Hän voitti 21-vuotiaiden Euroopan-mestaruuden 74-kiloisissa 2012 ja sai samassa sarjassa pronssia 2014.

Ferreira saavutti Bakun Euroopan kisoissa 2015 pronssia 80&nbsp;kg:n painoluokassa. Hän voitti 74-kiloisten Euroopan-mestaruuden Montreux'ssa 2016 kukistettuaan loppuottelussa kroatialaisen Toni Kanaetin pistein 5–3.

Ferreira on saavuttanut open-kategorian kilpailuissa 14 turnausvoittoa, kuusi kakkossijaa ja kymmenen kolmossijaa. Hän saavutti Napolin universiadeissa 2019 pronssia 74&nbsp;kg:n painoluokassa.

## Lähteet
Europe's Living a Celebration

**Europe's Living a Celebration** on Rosa Lópezin esittämä kappale, jolla hän edusti Espanjaa vuoden 2002 Eurovision laulukilpailussa Viron Tallinnassa. 

López pääsi edustamaan maataan voitettuaan *Operación Triunfo* nimisen kykyjenetsintäohjelman, josta tuli Espanjassa todella suosittu.

Kappale sijoittui Euroviisuissa 24. maan joukosta sijalle 7. 81 pisteellä. 

## Lähteet
Deixa-me sonhar (só mais uma vez)

**Deixa-me sonhar (só mais uma vez)** on Rita Guerran esittämä kappale, jolla hän edusti Portugalia vuoden 2003 Eurovision laulukilpailussa Riiassa. 

Kappale sijoittui Euroviisuissa 26 maan joukosta 13 pisteellä sijalle 22. 

## Lähteet
Dime

**Dime** on Bethin esittämä kappale, jolla hän edusti Espanjaa vuoden 2003 Eurovision laulukilpailussa Riiassa. 

Kappale sijoittui Euroviisuissa 26 maan joukosta 81 pisteellä sijalle 8. 

## Lähteet
Texas Rock for Country Rollers

**Texas Rock For Country Rollers** on yhdysvaltalaisen muusikko Doug Sahmin levy vuodelta 1976.

## Kappaleet
Kaikki kappaleet Doug Sahm, ellei toisin mainita.
### A-puoli
#
#
#
#
#

### B-puoli
#
#
#
#
#

## Kokoonpano
* Jack Barber – basso
* George Rains – rummut
* Augie Meyers – piani, urut
* Atwood G. Allen – rytmikitara, laulu
* Harry Hess – huuliharppu, slide-kitara, steel-kitara 
* Doug Sahm – kitara, viulu, piano, laulu

## Arvostelut
* Allmusic: 

## Lähteet
 

## Aiheesta muualla
* Discogs.com-sivustolla
Acácio da Silva

**Acácio Mora da Silva** (s. 2. tammikuuta 1961 Montalegre, Vila Realin piiri, Portugali) on portugalilainen maantiepyöräilijä, joka kilpaili ammattilaisena 1982–1994.

Da Silva voitti Züri-Metzgete-klassikon 1986 ennen Steve Baueria ja Adrie Van Der Poelia. 46 ajajaa sai saman ajan. Edellisvuonna da Silva oli voittanut Giro dell'Emilian. Hän voitti Ranskan ympäriajossa kaikkiaan kolme ja Italian ympäriajossa viisi etappia.

## Saavutuksia
Lähteet: Cycling Archives, Memoire du cyclisme, Pro Cycling Stats

;1980
:Flèche du Sud, kokonaiskilpailun ja 1. etapin voitto
;1981
:Flèche du Sud, 5. etapin voitto
;1982
:Luxemburgin ympäriajo, mäkikirikilpailun voitto
:Kaistenberg Rundfahrt, voitto
;1983
:Luxemburgin ympäriajo, mäkikirikilpailun ja 4. etapin voitto
:Sveitsin ympäriajo, mäkikirikilpailun voitto
:Kaistenberg Rundfahrt, voitto
:MM-kilpailut, maantieajossa 14:s
;1984
:Liège–Bastogne–Liège, viides
:Giro del Trentino, 1. etapin voitto
:Italian ympäriajo, 17. etapilla toinen, 5. etapilla kolmas
:Sveitsin ympäriajo, kokonaiskilpailussa toinen, mäkikirikilpailun voitto
:Kaistenberg Rundfahrt, voitto
:Milano–Vignola, toinen
:Coppa Placci, voitto
:Giro del Piemonte, toinen
;1985
:Tirreno–Adriatico, kokonaiskilpailussa toinen, 4. etapin voitto
:La Flèche Wallonne, neljäs
:Tour de Romandie, kokonaiskilpailussa toinen, piste- ja yhdistelmäkilpailun sekä 3. etapin voitto
:Italian ympäriajo, 8(b). ja 10. etapin voitto, 3. etapilla toinen
:Sveitsin ympäriajo, prologin voitto
:Coppa Sabatini, toinen
:Coppa Agostoni, voitto
:Giro dell'Emilia, voitto
;1986
:Tirreno–Adriatico, kokonaiskilpailussa kuudes
:Trofeo Pantalica, toinen
:Züri-Metzgete, voitto
:Italian ympäriajo, kokonaiskilpailussa seitsemäs, 9. ja 21. etapin voitto
:Maantieajon Portugalin-mestaruus
:Clásica de San Sebastián, kuudes
:Tour du Limousin, 3. etapin voitto
:Katalonian ympäriajo, kokonaiskilpailussa viides
:Lombardian ympäriajo, viides
;1987
:GP Lugano, toinen
:Hegiberg-Rundfahrt, voitto
:Ranskan ympäriajo, 3. etapin voitto
;1988
:Volta a Galicia, 5. etapin voitto
:Trofeo Luis Puig, voitto
:Critérium du Dauphiné Libéré, kokonaiskilpailussa kuudes, pistekilpailun ja 4. etapin voitto
:Schynberg Rundfahrt Sulz, voitto
:Sveitsin ympäriajo, kokonaiskilpailussa kolmas, piste- ja yhdistelmäkilpailun sekä 3. etapin voitto
:Ranskan ympäriajo, 4. etapin voitto
;1989
:GP Charly Gaul, voitto
:Italian ympäriajo, 2. etapin voitto, 4. etapilla kolmas
:Ranskan ympäriajo, 1. etapin voitto, kolme päivää Maillot jaune -paidassa
:Züri-Metzgete, toinen
;1990
:Italian ympäriajo, 3. etapilla kolmas
:Luxemburgin ympäriajo 1(a). (prologi) etapin voitto
;1991
:Espanjan ympäriajo, sprinttikilpailun voitto, 15. etapilla kolmas
:Italian ympäriajo, 4. etapilla toinen

## Lähteet
Swell

__NOTOC__

**Swell** on yhdysvaltalaisen emo -yhtye Tiny Moving Partsin kuudes studioalbumi, jonka julkaisi Triple Crown Records 26. tammikuuta 2018. 

## Kappaleet
#
#
#
#
#
#
#
#
#
#

## Arvostelut
* Punknews:  

## Lähteet

## Aiheesta muualla
* ''Swell'' Discogsissa
M/S Côtes des Dunes

**Côte des Dunes** on Aker Finnyardsin entiselle SeaFrance-varustamolle rakentama matkustaja-autolautta. Se sai nimekseen *SeaFrance Rodin*. DFDS osti aluksen vuonna 2016.

## Sisaralus
**[[M/S Côte des Flandres]]* (ent. *SeaFrance Berlioz*)
### Samankaltaiset alukset
M/S Côte des Dunes ja Côte des Flandres muistuttavat ulkonäöltään TallinkinM/S Star ja Viking LinenM/S Viking XPRS-aluksia. Kuitenkaan DFDS:n alukset eivät ole Itämeren alusten sisaraluksia.

## Galleria

Tiedosto:Calais - Ferry (2010).JPG|*SeaFrance Rodin* saapuu Calais’n satamaan.
Tiedosto:Rodin crossing the Channel (8715552864).jpg|*SeaFrance Rodin* matkalla Englannin kanaalissa.


## Lähteet
Kapteeni Nemo (televisiosarja)

**Kapteeni Nemo** (, , ) on ranskalais-espanjalais-italialainen tv-sarja vuodelta 1973. Sarjaa tehtiin yksi tuotantokausi, ja se käsittää kaikkiaan 6 noin 52 minuutin pituista jaksoa. Nimiroolia esittää tunnettu egyptiläinen näyttelijä Omar Sharif. Sarjaa on kuvattu esim. Kanariansaariin kuuluvalla Lanzaroten saarella.

Televisiosarjan pohjalta muokattiin myös 96-minuuttinen elokuva, jota on esitetty nimellä **Salaperäinen saari** ja **Mysteerien saari** (engl. *The Mysterious Island*).

*Kapteeni Nemo* perustuu ranskalaisen Jules Vernen romaaniin ''Salaperäinen saari'' (alkuteos 1874). Teos edustaa ns. robinsonadi-lajityyppiä.

## Juoni
Yhdysvaltain sisällissodan aikaan viisi miestä ja koira haaksirikkoutuvat kuumailmapallolla autiolle saarelle ja kokevat siellä monia eriskummallisia seikkailuja. Outojen tapahtumien myötä alkaa vaikuttaa siltä, ettei saari olekaan asumaton. Haaksirikkoutuneet pyrkivät pääsemään perille saaren salaperäisestä asukkaasta. He joutuvat puolustamaan saarta myös merirosvojen hyökkäykseltä.

## Lähteet

## Aiheesta muualla
*
Itä-Espanjan kalliomaalaukset

**Itä-Espanjan kalliomaalaukset** on yli 700 esihistoriallisen kalliomaalauksen joukko, jotka on yhdessä nimetty Unescon maailmanperintökohteeksi vuonna 1998.

Maalaukset sijaitsevat rannikolla ja sisämaassa vuoristojen välimerenpuoleisilla rinteillä, kaiummaiset jopa tuhannen kilometrin päässä rantaviivasta. Maalauspaikkoja on kuuden itsehallintoalueen alueella: Andalusia, Aragonia, Kastilia- La Mancha, Katalonia, Murcia ja Valencia.

Useimmat kuvat esittävät eläimiä tai metsästyskohtauksia. Käytetyimmät värit ovat punainen ja musta.


File:Art rupestre Chimiachas.jpg
File:064 Pintures de la cova dels Moros, exposició al Museu de Gavà.JPG
File:Val del Charco del Agua Amarga 01.jpg

## Lähteet

## Aiheesta muualla
Laura Suhonen

**Laura Suhonen** (s. 1982) on suomalainen käsikirjoittaja. Hän on kirjoittanut muun muassa tv-sarjoja *[[Mustat lesket]]* ja *[[Koukussa (televisiosarja)|Koukussa]]*. Hänen käsikirjoittamansa esikoiselokuva *[[Sisko tahtoisin jäädä]]* valmistui vuonna 2010. Elokuvan käsikirjoitus oli osa hänen lopputyötään Aalto-yliopiston taiteiden ja suunnittelun korkeakoulun elokuva- ja lavastustaiteen laitokselle.

## Lähteet